Отговорът на тези въпроси се състои от няколко части: По-голяма част от първите две нива на Fast ForWord, които са свързани с подобряване на над 40 когнитивни умения и имат терапевтична насоченост не са свързани с който и да е писмен или говорим език. Например в първо ниво на Fast ForWord Foundations I (новата версия на FFW Language) има 7 игри, 4 от които не са обвързани с конкретен език, 2 са свързани с разпознаване на звуци, комбинации от звуци, съпоставяне на звуци и техните съответни картинки. В последното 7-мо упражнение има основни понятия за езикови умения, лексика и граматика. От практиката ни може да кажем, че езиковите упражнения не са предизвикателство както за невротипичните деца, така и за децата с дефицити и други затруднения. Трудни упражнения за децата с дефицити и други затруднения са най-вече първите четири игри и двете упражнения за разпознаване на комбинация от звуци и съпоставката им с картинки. В началото на всяко упражнения има въвеждаща част, която обяснява правилата на играта и дава инструкции как да се играе. Тези инструкции са на английски или испански езици. Ние ги предоставяме на български език под формата на PDF файл с обяснения и картинки. Програмата се използва в над 55 държави в този си вид повече от 20 години. От трето ниво фокусът на програмата е върху езиковите умения, лексика и граматика, като допълнително към Fast ForWord се включва Reading Assistant. От опита който имаме до момента, препоръчваме на всички потребители, малки и големи, които не са уверени в езиковите си умения по английски, азбука, основни цветове и форми да преминат Fast ForWord Reading Readiness, за научаване на азбуката, упражняване на фините моторни умения, лексиката свързана с цветове, форми и размери, скоростта на разпознаване на букви и съответствието между буква и нейното име, както и лексиката.